Bērzaune (Aiviekstes pieteka)
Šis raksts ir par Aiviekstes pieteku. Par citām jēdziena Bērzaune nozīmēm skatīt nozīmju atdalīšanas lapu. Bērzaune, saukta arī kā Bērzaunīte, kļūdaini saukta kā Alūksnīte, ir upe Latvijā, Aiviekstes kreisā krasta pieteka. Sākas no Timsiņu ezera Timsiņu purvā (pēc citiem avotiem no Silabebru ezera). Garums 29 km, baseina platība 110 km2, kritums 28 m. Tek caur Strīdas purvu. Neliela pieteka (Rītupīte) pievada Silabebru un Gardauņas ezeru ūdeņus. Lielākās pietekas: Alūksnīte (10 km), Rītupīte, Timsmalīte (augštece vai pieteka). Ietek Aiviekstē pie "Pūķiem".